Odense Adresse-Contoirs Efterretninger, 1837-03-02
Frankerig. At Champion virkelig havde udkastet en Plan til at myrde Kongen, er afgjort, men de forskjellige Journaler ere uenige om, hvorvidt han var kommen med sine Forberedelser, idet Nogle lade hans Helvedsmaskine næsten være bleven færdig og Andre paastaae, at han kun havde udkastet en Model. Kl. 5 om Morgenen den 19 f. M. - fortæller eet af Bladene - begav en Politiekommissair, Vas sal, sig med flere Betiente til Champions Bolig, for der at anstille Undersøgelser. Saasnart Champion saae Politiet, blev han greben af en nervens Skjælven, saa at han maatte bede om nogle Øieblikkes Frist for at samle sine Tanker til at svare paa de Spørgsmaal, Man agtede at opkaste. Jmidlertid søgte Hr. Vassal i Huset og fandt paa Loftet i en mørk Krog Modellen til en halvfærdig Maskine (ikke en halvfærdig Model til en Maskine, der havde Udseende af en lille Kommode, retsom et Legetøi for Børn Modellen var een Fod bred og ti Tommer dyb; Skufferne vare anbragte i tre Fag og udfyldte hele Komodens Rum. J den første Skuffe var der Plads til syv smaae Geværløb, som skulde ligge horizontalt og i lige Retning; det andet Rum kunde kun indeholde 6 Løb, der skulde ligge i Retningen til høire Side, og det tredie Rum ligeledes kun 6 Løb, der skulde affyres til venstre. Champion selv skal have givet denne Forklaring og videre tilstaaet, paa hvilken Maade han agtede at affyre samtlige Løb ved Hielp af een eneste Lunte, ligesom og at disse Løb vare saaledes anbragte, at de kunde bestryge et stort Rum. Videre forklarede Forbryderen, at han havde agtet at leie en Trillebør og at belæsse denne med Meubler, som om han vilde flytte til et andet Logis, Maskinen paa Trillebøren vilde han bedække med en Madrads, en Arbeidsmand skulde bringe den ud paa Veien til Neuilly og gjøre Holdt i det Øieblik at Kongen kjørte forbi - og da skulde der fyres. - Et andet Blad beretter, at der kun er funden en Model, efter hvilken den virkelige Helvedsmaskine skulde udføres efter en forstørret Maalestok, saa at den kunde rumme 30 Geværløb, og der forsikkres, at det var Champions Plan at opstille Maskinen i et andet kunstigt Jnstrument, der skulde forevises paa Jndustrie Udstillingen, og da at fyre i det Øieblik at Kongen gik forbi Anslaget skal være bleven røbet derved, at Champions Maltresse, Pigen Saget, oftere skal have yttret, at hun kunde spille ham et slemt Puds, hvis hun vilde hævne sig paa ham;" – ligesom den anonyme Brevskrivers Opmærksomhed blev vakt derved, at han hørte Champion i Drukkenskab sige: jeg veed godt, at jeg skal (!) døe paa Pladsen St. Jacques" (der hvor Fieschi og Aliband bleve henrettede. Saget sidder fængslet og Man har fordulgt for hende, at Champion har aflivet sig selv; han var nemlig stegen op paa sin Seng, havde befæstet sin Krave ved Vinduet og derpaa voldsomt stødt Sengestedet bort, saa at hans Legems Tyngde maatte bevirke Stranguleringen. Den 23 f. M. skulde hans Liig stilles offentlig til Skue, Man vidste ikke i hvilken Hensigt. Han var 25 Aar og paa hans Legeme fandtes allehaande forskjellige Figurer indbrændte med Krudt, saaledes læste Man paa hans Underliv, jeg elsker Flavia som mit eget Liv, paa Maven tronede en Bachus, paa Hjertet en Amor; paa hans høire Arm var der afbildet en Kamp mellem en Jnfanterist og en Rytter, hvilken Sidste synes at skulle have forestillet ham selv, da der under Fægtningen staaer skrevet: "Porto den 29 Septbr. 1832. Viingulander slynge sig fra den ene Skulder til den anden.